פיליפ גלניסטר

פיליפ גלניסטר (באנגלית: Philip Glenister; נולד ב-10 בפברואר 1963) הוא שחקן אנגלי הידוע בעיקר מתפקידו כפקד בילוש ג'ין האנט בסדרה הבריטית "החיים על מאדים" וסדרת ההמשך "אפר לאפר".

ביוגרפיה
גלניסטר נולד ברובע הארו שבלונדון וגדל ברובע האץ' אנד. הוא בנו של במאי הטלוויזיה ג'ון גלניסטר ואחיו הוא השחקן רוברט גלניסטר. הוא למד בבית הספר "בלקוול סקנדרי סקול", ובעידודה של גיסתו השחקנית אמנדה רדמן נרשם לבית הספר למשחק "Central School of Speech and Drama".

בתחילת שנות התשעים הופיע גלניסטר בסדרות טלוויזיה אחדות בהן "Heartbeat", "עדות אילמת" ו-"Dressing for Breakfast". ב-1997 כיכב כשחקן אורח בסרט הטלוויזיה "Sharpe's Justice" בתפקיד מאט טרומן, אחיו למחצה של ריצ'רד שארפ (שון בין). הוא גילם את ויליאם דובין במיני סדרה משנת 1998, בעיבוד לרומן "יריד ההבלים" מאת תאקרי.

בשנים 1998 ו-1999 השתתף גלניסטר בסדרה "רוג'ר רוג'ר" בתפקיד נהג מונית השואף להיות כוכב רוק. משנת 2000 עד 2002 כיכב בשלוש העונות הראשונות של הסדרה "לדפוק שעון" בתפקיד בעל המפעל מק מקינטוש. ב-2001 גם השתתף בסדרת סרטי הטלוויזיה "הורנבלואר - ימאי וג'נטלמן" בתפקיד התותחן הובס, יריבו של הוריישיו הורנבלואר.

ב-2003 שיחק גלניסטר בתפקיד הצלם המצלם תמונות עירום של הנשים ללוח השנה בסרט הקולנוע "נערות לוח השנה". עוד ב-2003 השתתף במיני-סדרה "שם המשחק". גלניסטר גילם ב-2004 את המפקד הגרמני, ברון היינריך פון ריינגרטן, במיני-סדרה "Island at War" שעסק בכיבוש הגרמני של איי התעלה בתקופת מלחמת העולם השנייה. בדרמה של ה-BBC משנת 2007, "קרנפורד", שיחק גלניסטר בתפקיד מנהל האחוזה, מר קרטר, לצידן של ג'ודי דנץ' ופרנצ'סקה אניס.

עיקר פרסומו של גלניסטר בא לו מגילום דמותו של פקד בילוש ג'ין האנט בסדרה "החיים על מאדים", לצד ג'ון סים בתפקיד סם טיילר, שהועלתה בשנים 2006–2007, וסדרת ההמשך שלה "אפר לאפר" עם קילי הוז בתפקיד אלכס דרייק. גלניסטר שהופיע כבר לצידו של סים ב"שם המשחק" וב"דופקים שעון" השתתף יחד איתו גם בסרט הפשע "Tuesday" ב-2008. גלניסטר התבדח ואמר שהשניים מחויבים על פי חוזה לעבוד יחד אחת לשנה.

ב-2011 כיכב גלניסטר ב-"Demons", סדרת הדרמה של ITV, בתפקיד צייד השדים רופרט גלווין. הוא דיבר בסדרה במבטא אמריקאי וספג ביקורות שליליות. אחרי שהסדרה בוטלה אמר גלניסטר שהוא הרגיש שהתפקיד לא מתאים לו.
עוד ב-2011 עבד גלניסטר שוב עם ג'ון סים במיני-סדרה "כלבים משוגעים" של Sky TV, על קבוצה של חברים ותיקים שאירועים בלתי צפויים קורים בחופשה משותפת שלהם במיורקה. בעקבות הצלחת הסדרה, השתתף גלניסטר בעונה השנייה ב-2012.

גלניסטר שיחק בתפקיד קטן בסרטו של וודי אלן "כשתפגשי זר גבוה ומסתורי" ב-2010, ובתפקיד שרל פורסטייה בסרט הקולנוע "בל אמי" שנעשה על פי הרומן מאת גי דה מופסאן.
ב-2011 כיכב בסדרת המתח "Hidden" של BBC One, ובתפקיד קפטן סמולט בעיבוד טלוויזיוני ל"אי המטמון" ששודר בחג המולד 2011. ב-2012 השתתף במחזה "This House".

ב-2013 החל גלניסטר להופיע בסדרה הקומית "עושים בית ספר" בתפקיד המורה להתעמלות, טרוור גאן. בסדרה של BBC One מככב דייוויד ואליאמס. גלניסטר מופיע בתפקיד ראשי בסדרת הדרמה "From There to Here" משנת 2014.

ב-2008 פרסם גלניסטר את הספר "Things Ain't What They Used to Be" על אודות תרבות שנות השבעים והשמונים של המאה העשרים.

בדצמבר 2022 עלתה הסדרה הישראלית "קרתגו" בה שיחק את קומנדר לורד ג'יימס דיווידסון, המפקד החדש של מחנה המעצר המבודד, מחנה קרתגו בסודאן אליו גורשו גולי אצ"ל ולח"י, נאצים ופשיסטים איטלקים.

 חיים אישיים 
מ-2006 הוא נשוי לשחקנית בת' גודארד, ולבני הזוג יש שני ילדים: מילי ושארלוט.

פילמוגרפיה
קולנוע
 שנה שם שם באנגלית תפקיד הערות 1995 I.D. צ'ארלי 2003 נערות לוח השנה Calendar Girls לורנס 2005 ממלכת גן העדן Kingdom of Heaven סקווייר 2008 Tuesday ארפ 2010 כשתפגשי זר גבוה ומסתורי You Will Meet a Tall Dark Strange 2012 בל אמי Bel Ami שארל פורסטייה
טלוויזיה
 שנה שם שם באנגלית תפקיד הערות1991 Minder גרג הנטר בפרק "Whatever Happened to Her Indoors" סיפורי המסתורין של רות רנדל The Ruth Rendell Mysteries בריאן גרגסון בפרק "Murder Being Once Done" Drop the Dead Donkey האריסון בפרק "George's Daughter" ברז'רק Bergerac פיליפ בפרק "All for Love"1992 Love Hurts מארק בפרק "Stormy Weather"בפרק "A Day in the Life" Heartbeat ג'וליאן קנטלי בפרק "Face Value" A Fatal Inversion בלש צעיר 2 פרקים1993 הבלשים The Detectives שוטר במדים בפרק "Hostage" In Suspicious Circumstances הרברט בנט בפרק "Good as Gold"1994 Law and Disorder דייוויד מקנמרה בפרק "Safe as Houses" The Chief אנגוס שדוול פרק אחד שמים כחולים Blue Heaven פול טווייס פרק אחד1995 Loved Up ריי סרט טלוויזיה Dressing for Breakfast מארק בפרק "Mark"1996 אהבת אמת True Love פיל סרט טלוויזיה עדות אילמת Silent Witness ג'רי דנניג בפרק "Darkness Visible" Soldier Soldier ג'ימי ריס בפרק "All for One" 1996–1997 My Wonderful Life פיל בפרק "True Love"בפרק "Convent Girl"בפרק "Portugal"1997 The Perfect Blue טום סרט טלוויזיה Have Your Cake and Eat It ג'ו מרטין מיני סדרה שארפ Sharpe's Justice מאט טרומן סרט טלוויזיה וייקליף Wycliffe סמל בילוש אריק פינדלי בפרק "Dance of the Scorpions" 1998 יריד ההבלים Vanity Fair ויליאם דובין מיני-סדרה 1998–1999 רוג'ר רוג'ר Roger Roger פיל 13 פרקים 2000–2002 לדפוק שעון Clocking Off ג'יימס "מק" מקינטוש 11 פרקים2001 לויד והיל Lloyd & Hill דני לויד סרט טלוויזיה The Hunt רוב קמפבל סרט טלוויזיה הורנבלואר - ימאי וג'נטלמן Hornblower: MutinyHornblower: Retribution הובס סדרת סרטי טלוויזיה2003 נערת בולין האחרת The Other Boleyn Girl ויליאם סטפורד סרט טלוויזיה שם המשחק State of Play בלש ויליאם בל מיני-סדרה The Vice ג'ייסון גרנט בפרק "Lust" ביירון Byron ויליאם פלטשר סרט טלוויזיה 2004 Island at War היינריך ברון פון ריינגרטן מיני-סדרה2005 The Stepfather דאגי מולוי סרט טלוויזיה The Walk אדי סרט טלוויזיה זכויות אחרונות Last Rights ספירס מיני-סדרה וינסנט Vincent בלש דייוויד דריסקול 3 פרקים 2006–2007 החיים על מאדים Life on Mars ג'ין האנט 2 עונות, 16 פרקים 2007 קרנפורד Cranford מר קרטר מיני סדרה 2008–2010 מאפר לעפר Ashes to Ashes ג'ין האנט 3 עונות, 24 פרקים 2009 שדים Demons רופרט גלווין 6 פרקים 2011–2013 כלבים משוגעים Mad Dogs קווין מיני-סדרה 2011 Hidden הארי ון מיני-סדרה 2012 אי המטמון Treasure Island קפטן סמולט מיני-סדרה 2013 פוארו Agatha Christie's Poirot סר ויליאם בויד קרינגטון בפרק "Curtain" 2013–2014 עושים בית ספר Big School מר טרוור גאן קומדיית מצבים2014 Jumbo: The Plane that Changed the World קריינות סרט דוקומנטרי From There to Here דניאל קוטון סדרת טלוויזיה For the Love of Cars מנחה סדרת טלוויזיה 2015 Outcast הכומר אנדרסון תפקיד ראשי 2015– טרף Prey דייוויד מורדוק תפקיד ראשי מהעונה השנייה2016 המישור The Level פרנק לה סו מיני-סדרה הכתר החלול The Hollow Crown טאלבוט 2016–2017 מגורש Ourcast ג'ון אנדרסון תפקיד ראשי; 2 עונות 2020 בלגרביה Belgravia ג'יימס טרנצ'רד מיני-סדרה2022 קרתגו קומנדר לורד ג'יימס דייווידסון 2023 Steeltown Murders פול בת'ל מיני-סדרה

קישורים חיצוניים





הערות שוליים

קטגוריה:שחקני קולנוע וטלוויזיה אנגלים
קטגוריה:אנגלים שנולדו ב-1963